open-index/open-wikipedia-markdown huggingface dataset:
สเตฟานี เลอร์ช

**สเตฟานี เลอร์ช** (เกิด 6 พฤษภาคม พ.ศ. 2536) ชื่อเล่น **สเตฟ** เป็นนักแสดงและพิธีกรลูกครึ่งไทย-เยอรมัน-รัสเซีย

## ประวัติ
**สเตฟานี เลอร์ช** เกิดวันที่ 6 พฤษภาคม พ.ศ. 2536 จบการศึกษาระดับปริญญาตรี คณะนิเทศศาสตร์ มหาวิทยาลัยกรุงเทพ เข้าสู่วงการบันเทิงจากการเป็นหนึ่งในพิธีกรรายการวัยรุ่น **สตรอเบอรี่ชีสเค้ก** ตั้งแต่ปีพ.ศ. 2549 - 2551 หลังจากนั้นเธอก็มีผลงานถ่ายแบบ และแสดงมิวสิกวิดีโอ จนเธอมามีผลงานการแสดงละครเรื่องแรก บ่วงร้ายพ่ายรัก กับทางช่อง 7 เมื่อปีพ.ศ. 2552 หลังจากนั้นเธอก็มีผลงานการแสดงละครอย่างต่อเนื่อง อาทิ คู่แค้นแสนรัก, ลูกไม้หลากสี, ซินเดอเรลล่ารองเท้าแตะ และได้เป็นนางเอกเต็มตัวกับละครเรื่อง ลูกผู้ชายหัวใจเข้ม และ ลูกผู้ชายพันธุ์ดี ในปีพ.ศ. 2559 สเตฟานีก็กลับมาร่วมงานกับทางช่อง 3 อีกครั้ง และมีผลงานละครเรื่อง สะใภ้กาฝาก, มาตุภูมิแห่งหัวใจ, บ่วงนฤมิต, แก้วกลางดง

## ผลงาน
### ละครโทรทัศน์

### มิวสิกวิดีโอ

### พิธีกร
* สตรอเบอรี่ชีสเค้ก (2549–2551)

## อ้างอิง

## แหล่งข้อมูลอื่น
* 

หมวดหมู่:นักแสดงหญิงชาวไทย 
หมวดหมู่:ชาวไทยเชื้อสายเยอรมัน 
หมวดหมู่:ชาวไทยเชื้อสายรัสเซีย
หมวดหมู่:พุทธศาสนิกชนชาวไทย
ศิริพิชยา วิสิฐไวทยากุล

**ศิริพิชยา วิสิฐไวทยากุล**  (ชื่อเดิม: จณิสตา ชูช่วยสุวรรณ, คณุตรา ชูช่วยสุวรรณ) เป็นนักแสดงชาวไทย ปัจจุบันสำเร็จการศึกษาระดับปริญญาตรี คณะครุศาสตร์ สาขาวิชาจิตวิทยา การปรึกษาและแนะแนวการศึกษานอกระบบโรงเรียน ได้รับเกียรตินิยมอันดับหนึ่ง จุฬาลงกรณ์มหาวิทยาลัย ปีการศึกษา 2553 เป็นรองอันดับที่ 1 และตำแหน่งขวัญใจช่างภาพสื่อมวลชน มิสทีนไทยแลนด์ 2005 จบการศึกษาระดับมัธยมศึกษาตอนปลาย จาก โรงเรียนหอวัง เป็นนักกิจกรรม ความสามารถรอบด้าน และยังเป็นประธานคณะกรรมการนักเรียน โรงเรียนหอวัง รุ่นที่ 36 

## ผลงาน

### ละคร

### ซิทคอม

### ละครเวที
* นักแสดงนำหญิง Boxing Boys ของ รัชดาลัย เธียเตอร์ กำกับโดย คุณเอกชัย เอื้อครองธรรม

### ละครซีรีส์
* เซน...สื่อรักสื่อวิญญาณ ตอน กุญแจที่หายไป, เงาของแม่ สังกัด เอ็กแซ็กท์ ในเครือ จีเอ็มเอ็ม แกรมมี่ ทางช่อง 5 เอชดี

### ภาพยนตร์
* นักแสดงนำ ในภาพยนตร์ เรื่อง ท้า/ชน ของ บริษัท บางกอกฟิล์ม จำกัด
* นักแสดงนำ ในภาพยนตร์ เรื่อง ช้อยส์ คู่ซี้ดีแต่ฝัน ของ บริษัท เซย์แคช ฟิล์ม จำกัด

### มิวสิกวิดีโอ
* เพลง มือซ้ายที่ว่างเปล่า ของ โบกี้-ดอดจ์ ในสังกัดอาร์เอส
* เพลง 14 อีกครั้ง ของ เสก โลโซ ในสังกัดจีเอ็มเอ็ม แกรมมี่
* เพลง คนเสียแฟน ของ แดน-บีม ในสังกัดอาร์เอส
* เพลง ความรักบังตา ของ โรส ศิรินทิพย์ ในสังกัดจีเอ็มเอ็ม แกรมมี่
* เพลง คนเหงาที่เข้าใจเธอ ของ ตั๊กแตน ชลดา ในสังกัดแกรมมี่โกลด์
* เพลง อยากเป็นคนรัก ไม่อยากเป็นชู้ ของ ตั๊กแตน ชลดา ในสังกัดแกรมมี่โกลด์
* เพลง อาการเธอฟ้อง ของ พลอย Dream On ในสังกัดจีเอ็มเอ็ม แกรมมี่
* เพลง มันถูกกำหนดไว้แล้ว ของ โตโน่ ภาคิน ในสังกัดจีเอ็มเอ็ม แกรมมี่
* เพลง รักฉันเท่าที่เธอจะรักได้ ของ พลพล  ในสังกัดจีเอ็มเอ็ม แกรมมี่

### พิธีกร
* รายการของ S&P และทุกผลิตภัณฑ์ (ร้านอาหาร โรงแรม บริการ) ในเครือเดียวกับ S&P

### โฆษณา
* ถ่ายแบบโฆษณาผลิตภัณฑ์สินค้า CAMELLA ของบริษัท ยูนิคแฟชั่น จำกัด
* ถ่ายการแสดงแบบแฟชั่นเสื้อผ้า นิตยสาร CLEO ของบริษัท เซ็นทรัล เทรดดิ้ง จำกัด
* Presenter เครื่องประดับเพชร ของ Royal Lapidary (1985) co.Ltd
* แสดงภาพยนตร์โฆษณา GRAMMY MUSIC SIM by 1-2-call

## รางวัล
* เข้าร่วมกิจกรรมประกวดมีสทีน ไทยแลนด์ 2005
* ได้รับตำแหน่งรองอันดับที่ 1 และตำแหน่งขวัญใจช่างภาพสื่อมวลชน
* ได้รับเงินรางวัลเป็นทุนการศึกษา ปี 2548

## อ้างอิง

## แหล่งข้อมูลอื่น
* ประวัติชะเอม ศิริพิชยา วิสิฐไวทยากุล นางเอกละครบุหงาหน้าฝน 
* http://www.facebook.com/aimreality

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากคณะครุศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:มิสทีนไทยแลนด์
หมวดหมู่:นางงามไทย
ไนท์ออฟแชมเปียนส์ (2011)

**ไนท์ออฟแชมเปียนส์ (2011) ** เป็นรายการ เปย์-เปอร์-วิว ของ ดับเบิลยูดับเบิลยูอี ในปี 2011 ซึ่งจัดเป็นปีที่ 11 แล้ว สถานที่จัดคือ เอชเอสบีซี อารีน่า ใน บัฟฟาโล, รัฐนิวยอร์ก เมื่อวันที่ 18 กันยายน พ.ศ. 2554 ซึ่งจัดหลังจากศึก ซัมเมอร์สแลม (2011) เป็นครั้งที่ 4 ที่ใช้ชื่อ ไนท์ออฟแชมเปียนส์ 

## เบื้องหลัง/ก่อนถึงศึกไนท์ออฟแชมเปียนส์

ในศึก ซัมเมอร์สแลม (2011) ระหว่าง จอห์น ซีนา เจอกับ ซีเอ็ม พังก์ ชิงแชมป์ WWE ทริปเปิล เอช ต้องเป็นกรรมการพิเศษ  และเป็นพังก์ที่ป้องกันแชมป์เอาไว้ได้สำเร็จ แต่ว่าหลังจากจบแมตซ์ เควิน แนช ได้ออกมาลอบทำร้ายพังก์ ทำให้ อัลเบร์โต เดล รีโอ ได้ขอใช้สิทธิ์กระเป๋า Money In The Bank และกระชากเข็มขัดแชมป์ WWE ไปจากพังก์ได้สำเร็จ ในศึกรอว์ (22 สิงหาคม ค.ศ. 2011) ที่ผ่านมาได้มีการคัดเลือกนักมวยปล้ำโดย ซีนา เจอกับ พังก์ ในการหาผู้ท่าชิงแชมป์ WWE กับ อัลเบร์โต เดล รีโอ ในศึก ไนท์ออฟแชมเปียนส์ ระหว่างการปล้ำ เควิน แนช ได้ออกมาก่อกวนพังก์ ทำให้เสียสมาธิ จนทำให้ซีนาใส่ท่าไม้ตายและกดนับ 3 ชนะไป

## ผล
## Results

## ดูเพิ่ม
* ดับเบิลยูดับเบิลยูอี เวนเจินส์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official Night of Champions site

หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2554‎
หมวดหมู่:กีฬาในบัฟฟาโล (รัฐนิวยอร์ก)
เอสตาจีอูดูโมรุงบี

**สนามกีฬาซีเซรู ปงเปว จี โตเลดู**, หรือรู้จักกันในชื่อ **โมรุงบี** (), เป็นสนามฟุตบอล ตั้งอยู่ใน เขตโมรุงบี ใน เซาเปาลู, ประเทศบราซิล. เป็นสนามเหย้าของสโมสรฟุตบอลเซาเปาลู สนามแห่งนี้ตั้งชื่อ ตามซีเซรู ปงเปว จี โตเลดู อดีตประธานสโมสรเซาเปาลู, โมรุงบี เป็นสนามของเอกชนที่ใหญ่ที่สุดในบราซิล และใหญ่เป็นลำดับที่สามในบราซิลรองจาก มาแน การิงชา และ มารากานัง เดิมทีสนามแห่งนี้มีความจุ 120,000 ที่นั่ง แต่ปัจจุบันมีความจุที่ 67,052 ที่นั่ง พื้นสนามมีความยาว 105 เมตร และกว้าง 68 เมตร (กว้าง 115 หลา ยาว 74 หลา)

## การแข่งขันฟุตบอลทีมชาติ
### เกมทีมชาติบราซิล

### โกปาอาเมริกา 2019
โมรุงบี เป็นหนึ่ง ใน 6 สนามที่รับเป็นเจ้าภาพโกปาอาเมริกา 2019 โดยพิธีเปิดการแข่งขันยังจัดขึ้นในนัดแรกของการแข่งขันที่สนามนี้อีกด้วย โดยแข่งในสนามนี้ทั้งหมดสามนัด ในรอบแบ่งกลุ่ม 

## อ้างอิง

## แหล่งข้อมูลอื่น

* Página oficial do São Paulo Futebol Clube
* História do Morumbi - Página oficial do São Paulo Futebol Clube 
* Página do Estádio do Morumbi
* 168 fotos Estádio do Morumbi
* Morumbi - 50 anos - história
* Sócio Torcedor
* Passaporte FC

หมวดหมู่:สนามฟุตบอลในประเทศบราซิล
หมวดหมู่:สนามกีฬาในเซาเปาลู
หมวดหมู่:สโมสรฟุตบอลเซาเปาลู
ไข้เลือดออกจากไวรัส

**ไข้เลือดออกจากไวรัส** () เป็นกลุ่มของโรคที่เกิดกับสัตว์และมนุษย์ที่เกิดจากไวรัสชนิดอาร์เอ็นเอไวรัสสี่แฟมิลี ได้แก่อาเรนาไวริดี ฟิโลไวริดี บุนยาไวริดี และฟลาวิไวริดี ไข้เลือดออกในกลุ่มนี้ทุกชนิดมีลักษณะทำให้ผู้ป่วยมีไข้และมีเลือดออกผิดปกติ และอาจดำเนินโรครุนแรงทำให้มีไข้สูง ช็อค และเสียชีวิตได้ทั้งหมด โรคในกลุ่มนี้บางโรคมีอาการไม่รุนแรง เช่น Scandinavien *[[nephropathia epidemica]]* ในขณะที่บางโรค เช่นอีโบลา ทำให้มีโรครุนแรงถึงขั้นเสียชีวิตได้ง่าย

ไข้เลือดออกเดงกีซึ่งระบาดในประเทศไทย และเป็นที่รู้จักในชื่อ "ไข้เลือดออก" ก็เป็นโรคไข้เลือดออกที่เกิดจากไวรัสชนิดหนึ่ง
แผ่นดินไหวในจังหวัดคือทาฮ์ยา พ.ศ. 2554

**แผ่นดินไหวในจังหวัดคือทาฮ์ยา พ.ศ. 2554** เป็นแผ่นดินไหวความรุนแรง 5.8 แมกนิจูด ซึ่งเกิดขึ้นในแผ่นดินใกล้กับพื้นที่ที่มีประชากรอาศัยอยู่หนาแน่นทางตะวันตกของประเทศตุรกี เมื่อเวลา 23:15 น. ตามเวลาออมแสงยุโรปตะวันออก ของวันที่ 19 พฤษภาคม พ.ศ. 2554 มีจุดศูนย์กลางแผ่นดินไหวอยู่ทางตะวันออกของซีมัฟ เกิดขึ้นที่ระดับความลึกประมาณ 9.1 กิโลเมตร ซึ่งส่งผลทำให้เกิดแรงสั่นสะเทือนอย่างรุนแรงในพื้นที่ส่วนใหญ่ของจังหวัดคือทาฮ์ยา

แผ่นดินไหวครั้งนี้ก่อให้เกิดความตื่นตระหนกในหมู่ประชากรท้องถิ่น และกระแสไฟฟ้าถูกตัดขาดในหลายส่วนของเมืองซีมัฟ โรงพยาบาลแห่งหนึ่งในเมืองได้รายงานตัวเลขผู้ได้รับบาดเจ็บไม่ทราบจำนวน และอาคารบางหลังได้รับความเสียหาย ในซีมัฟ มีหนึ่งคนเสียชีวิตหลังถูกบล็อกคอนกรีตกระแทก แผ่นดินไหวดังกล่าวเกิดขึ้นหลังแผ่นดินไหวนำขนาดอ่อน ๆ กว่า 450 ครั้ง โดยครั้งที่มีความรุนแรงสูงสุดนั้นวัดได้ 4.6 แมกนิจูด
 
## อ้างอิง

คือทาฮ์ยา
หมวดหมู่:แผ่นดินไหวในประเทศตุรกี
หลวงพ่อแช่ม อินฺทโชโต

## ประวัติ
** หลวงพ่อแช่ม อินทโชโต ** หรือ **หลวงพ่อแช่ม  วัดตาก้อง ** เกิดปี พ.ศ. 2405 ตรงกับรัชสมัยพระบาทสมเด็จพระจอมเกล้าเจ้าอยู่หัว ในวัยหนุ่มท่านมักท่องเที่ยวไปอย่างคึกคะนอง จนกระทั่งอายุครบ 20 ใน พ.ศ. 2425 ท่านก็ได้อุปสมบท ณ วัดพะเนียงแตก โดยมีพระครูอุตรการบดี (ทา โสณุตฺตโร) เป็นพระอุปัชฌาย์  ในขณะนั้นหลวงพ่อทาเป็นพระเกจิที่เรืองเวทวิทยาคม หลวงพ่อแช่มจึงได้รับการถ่ายทอดวิทยาคมต่าง ๆ ไว้มากมาย โดยเฉพาะการเจริญกรรมฐานตามแบบโบราณจารย์ หลังจากนั้นท่านได้ย้ายไปจำพรรษาอยู่ที่วัดตาก้อง และได้ออกธุดงค์ไปนมัสการพระปฐมเจดีย์ พระแท่นดงรัง พระพุทธบาทสระบุรี และได้ไปนมัสการเจดีย์ชเวดากองที่ประเทศพม่า และได้ศึกษาวิชาความรู้เพิ่มเติมจาก พวกชาวไทย พม่า กะเหรี่ยง และมอญ เป็นต้น

## พระเครื่องยอดนิยม
วัตถุมงคลที่ท่านปลุกเสกมีดังนี้  
# เหรียญพระเจ้า 16 พระองค์ เป็นรูปหลวงพ่อแช่มนั่งทับปืนไขว้
# พระผงดินหน้าตะโพน
# กุมารดูดรก
# ตะกรุดไม้รวก
# มหาอุตม์
# ผ้ายันต์
# เสื้อยันต์แดง   

## มรณภาพ
หลวงพ่อแช่มมรณภาพปี พ.ศ. 2490 สิริอายุได้ 85 ปี พรรษา 65 

## อ้างอิง
*หนังสือบุญทิ้ง ประวัติหลวงพ่อแช่ม วัดตาก้อง
*หลวงพ่อแช่ม อินทโชโต 
*พระเครื่องหลวงพ่อแช่ม วัดตาก้อง 
*วัตถุมงคลหลวงพ่อแช่ม
*ประวัติและเครื่องรางของขลัง

หมวดหมู่:เจ้าอาวาสวัดในจังหวัดนครปฐม
หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอเมืองนครปฐม
ช็อก

ภาวะ**ช็อก** () เป็นภาวะทางการแพทย์ซึ่งอันตรายและมีอันตรายถึงชีวิต เกิดขึ้นเมื่อเนื้อเยื่อในร่างกายได้รับออกซิเจนไม่เพียงพอต่อความต้องการ ในระยะแรกส่วนใหญ่ทำให้มีระดับออกซิเจนในเนื้อเยื่อต่าง ๆ ไม่เพียงพอ ทำให้เนื้อเยื่อเหล่านี้ทำงานได้ไม่ปกติ  ทั้งนี้เมื่อพิจารณาว่าการลำเลียงออกซิเจนและสารอาหารไปยังเซลล์และเนื้อเยื่อต่าง ๆ อาศัยเลือด การลดลงของการไหลของเลือดจึงทำให้การนำออกซิเจนและสารอาหารไปเลี้ยงเนื้อเยื่อและเซลล์ต่าง ๆ ลดลงไปด้วย จึงเป็นสาเหตุที่สำคัญสาเหตุหนึ่งของช็อก

ภาวะช็อกถือเป็นภาวะฉุกเฉินทางการแพทย์ เป็นสาเหตุการเสียชีวิตที่สำคัญที่สุดสาเหตุหนึ่งในผู้ป่วยหนัก ผลของภาวะช็อกมีหลายอย่าง ทั้งหมดสัมพันธ์กับภาวะซึ่งระบบไหลเวียนโลหิตทำหน้าที่ได้ไม่เพียงพอ เช่น อาจทำให้มีออกซิเจนในเลือดต่ำ หรือหัวใจหยุดเต้นได้

อาการแสดงที่สำคัญของภาวะช็อกคือหัวใจเต้นเร็ว หายใจเร็ว ซึ่งเป็นกลไกตอบสนองทดแทนความบกพร่องของระบบไหลเวียน ความดันเลือดต่ำ และอาการแสดงของความไม่เพียงพอของการกำซาบที่อวัยวะส่วนปลาย (ภาวะซึ่งอวัยวะต่าง ๆ ได้รับออกซิเจนไม่เพียงพอต่อความต้องการจนสูญเสียการทำงาน) เช่น ปัสสาวะออกน้อย (ไตทำงานลดลง) สับสนหรือซึมลง (สมองทำงานลดลง) เป็นต้น ทั้งนี้มีหลายภาวะที่ความดันเลือดของผู้ป่วยอาจปกติ แต่เนื้อเยื่อต่าง ๆ ยังได้รับออกซิเจนไม่เพียงพอต่อความต้องการ ถือว่าอยู่ในภาวะช็อก ดังนั้นผู้ป่วยช็อกไม่จำเป็นต้องมีความดันเลือดต่ำเสมอไป

อันตรายอย่างหนึ่งของภาวะช็อกคือกลไกป้อนกลับทางบวกซึ่งเกิดขึ้นต่อเนื่องสามารถทำให้ภาวะช็อกที่เป็นอยู่แล้วนั้นแย่ลงไปอีกได้ เมื่อร่างกายเกิดภาวะช็อกขึ้นแล้วไม่ได้รับการรักษาที่เหมาะสมหรือทันเวลา มักจะแย่ลงไปเรื่อย ๆ ดังนั้นการรักษาที่ทันท่วงทีจึงมีความสำคัญมาก

ภาวะช็อกทางการแพทย์นั้นหมายถึงภาวะซึ่งเนื้อเยื่อได้รับออกซิเจนไม่เพียงพอดังกล่าว ซึ่งแตกต่างและไม่ควรสับสนกับภาวะช็อกทางอารมณ์ โดยภาวะทั้งสองไม่มีความสัมพันธ์กันโดยตรงแต่อย่างใด

## อาการและอาการแสดง
อาการของผู้ป่วยช็อกอาจแตกต่างกันไปในแต่ละคน ผู้ป่วยบางคนอาจมีอาการเพียงเล็กน้อยสังเกตได้ยากเช่นอาการสับสนหรืออ่อนแรงเป็นต้น แต่โดยทั่วไปแล้วอาการแสดงที่พบบ่อยที่สุดของผู้ป่วยภาวะช็อกทุกประเภทคือการมีความดันเลือดต่ำ ปัสสาวะอกน้อย และสับสน ซึ่งก็ไม่จำเป็นจะต้องพบในผู้ป่วยช็อกทุกคน แม้อาการชีพจรเร็วจะพบได้บ่อย แต่ผู้ป่วยที่ใช้ยาเบตาบล็อกเกอร์ ผู้ป่วยที่เป็นนักกีฬามีร่างกายแข็งแรงมาก และผู้ป่วยช็อกจากการเสียเลือดในช่องท้อง 30% อาจมีอัตราเต้นของหัวใจปกติหรือค่อนข้างต่ำได้ ช็อกบางประเภทอาจมีอาการจำเพาะของประเภทนั้น ๆ ได้
### ช็อกจากการขาดสารน้ำ

ภาวะช็อกที่เกิดจากการลดลงของปริมาตรเลือดยังผล ทำให้มีอาการได้ดังนี้
*ชีพจรเบา เร็ว เนื่องจากมีปริมาตรเลือดลดลงและหัวใจเต้นเร็ว
*ผิวหนังแห้ง เย็น เนื่องจากมีการหดตัวของหลอดเลือดฝอยผิวหนัง
*หายใจตื้นและเร็วเนื่องจากระบบประสาทอัตโนมัติซิมพาเธติกถูกกระตุ้นและมีภาวะเลือดเป็นกรด
*อุณหภูมิกายต่ำเนื่องจากการกำซาบลดลงและมีการเสียความร้อนไปทางเหงื่อ
*กระหายน้ำ ปากแห้ง เนื่องจากสารน้ำในร่างกายลดลง
*ผิวเย็นและเป็นลาย (cutis marmorata) โดยเฉพาะแขนขา เนื่องจากเลือดไปเลี้ยงผิวหนังได้ไม่เพียงพอ

ความรุนแรงของภาวะช็อกที่เกิดจากการขาดสารน้ำหรือเลือดสามารถแบ่งออกได้เป็น 4 ระยะ ตามอาการแสดงทางกาย ซึ่งสามารถนำไปประเมินปริมาณของสารน้ำที่สูญเสียไปได้

## อ้างอิง

## แหล่งข้อมูลอื่น

หมวดหมู่:เวชบำบัดวิกฤต
หมวดหมู่:ภาวะฉุกเฉินทางการแพทย์
หมวดหมู่:สาเหตุการเสียชีวิต
ช็อก (แก้ความกำกวม)

**ช็อก** () อาจหมายถึง
* ช็อก, ภาวะที่เนื้อเยื่อของร่างกายขาดออกซิเจน ทำให้อวัยวะต่าง ๆ ทำงานผิดปกติ มีอาการ เช่น หมดสติ สาเหตุที่พบบ่อย เช่น การเสียเลือด
* ปฏิกิริยาเฉียบพลันต่อความเครียด, ภาวะที่ร่างกายถูกกระทบจิตใจอย่างรุนแรง เป็นต้น จนทำให้เป็นลมหรือหมดสติในทันที
ทาการาซูกะ

**ทาการาซูกะ** () เป็นนครในจังหวัดเฮียวโงะ ประเทศญี่ปุ่น  นครนี้มีประชากรประมาณ 224,054 คนใน 96,463 ครัวเรือน และความหนาแน่นประชากรที่ 2,200 คนต่อตารางกิโลเมตร ตัวนครมีขนาดพื้นที่ทั้งสิ้น 

## ประชากร
จากข้อมูลสำมะโนญี่ปุ่น ประชากรในทาการาซูกะเพิ่มขึ้นอย่างคงที่ตั้งแต่คริสต์ทศวรรษ 1950

## การเดินทาง
### รถไฟ
 บริษัทรถไฟญี่ปุ่นตะวันตก - สายฟูกูจิยามะ
*  -   -  
 รถไฟฮันกีว - สายหลักทาการาซูกะ
*  -  -  -  -  
 รถไฟฮันกีว - Imazu Line
*  -  -  -  -  

### ทางหลวง
*   ทางด่วนชูโงกุ
*  ทางด่วนชิง-เมชิน
*

## เมืองพี่น้อง
ทาการาซูกะเป็นเมืองพี่น้องกับเมืองดังนี้:
* อัลเซอกรุนท์ ประเทศออสเตรีย
* อะกัสตา สหรัฐ

## อ้างอิง

## แหล่งข้อมูลอื่น

* 
* 
*Takarazuka Revue 
*พิพิธภัณฑ์มังงะโอซามุ เทซูกะ 
*

หมวดหมู่:นครในจังหวัดเฮียวโงะ
ปฏิกิริยาเฉียบพลันต่อความเครียด

**ปฏิกิริยาเฉียบพลันต่อความเครียด** บางครั้งอาจเรียกว่า**ภาวะช็อกทางอารมณ์** หรือ**ภาวะช็อกทางใจ** หรือคนทั่วไปอาจใช้เพียงว่า**ช็อก** เป็นภาวะทางจิตวิทยา เกิดขึ้นเมื่อบุคคลพบกับเหตุการณ์ซึ่งน่ากลัวหรือมีผลกระทบรุนแรงต่อจิตใจ ไม่ควรสับสนกับภาวะช็อกของระบบไหลเวียน ซึ่งไม่มีความเกี่ยวข้องกัน
หมวดหมู่:จิตวิทยาภาวะผิดปกติ
หมวดหมู่:ความเครียด
หมวดหมู่:โรควิตกกังวล
หมวดหมู่:โรคประสาท ความผิดปกติที่สัมพันธ์กับความเครียด และโรคโซมาโตฟอร์ม
หมวดหมู่:อารมณ์
เทเมฟอส

**เทเมฟอส** () หรือในชื่อการค้าว่า **อะเบท** () หรือ**ทรายอะเบท** เป็นสารฆ่าตัวอ่อนแมลงชนิดออร์กาโนฟอสเฟตอย่างหนึ่ง ใช้สำหรับกำจัดตัวอ่อนแมลงจากแหล่งน้ำ เช่น ตัวอ่อนของยุง, midge และ black fly

เช่นเดียวกับสารออร์กาโนฟอสเฟตอื่นๆ เทเมฟอสมีผลต่อระบบประสาทกลางโดยการยับยั้งเอนไซม์โคลีนเอสเทอเรส ซึ่งสำหรับตัวอ่อนแมลงนั้นเป็นพิษร้ายแรงทำให้เสียชีวิตก่อนที่จะโตเต็มวัยได้

มีการใช้เทเมฟอสอย่างแพร่หลายในประเทศกำลังพัฒนาที่มีการระบาดของโรคที่ติดต่อโดยมีแมลงเป็นพาหะโดยเฉพาะไข้เลือดออกเด็งกี ทั้งโดยภาครัฐและภาคประชาชน โดยใช้ใส่ลงในบริเวณน้ำนิ่งหรือแหล่งน้ำขังที่ไม่สามารถกำจัดได้ เพื่อยับยั้งการแพร่พันธุ์ของยุงลาย

## อ้างอิง

## แหล่งข้อมูลอื่น
* NIOSH Pocket Guide to Chemical Hazards
* International Chemical Safety Cards
* Official product site

หมวดหมู่:Organophosphate insecticides
หมวดหมู่:Anticholinesterases
หมวดหมู่:ไทโออีเทอร์
หมวดหมู่:Phosphorothioates
โรคแฮนด์-ชุลเลอร์-คริสเตียน

**Hand–Schüller–Christian disease** เป็นโรคซึ่งทำให้มี Langerhans cell histiocytosis หลายตำแหน่ง (multifocal)

ผู้ป่วยจะมีอาการสามอย่าง (triad) ได้แก่ ตาโปน (exophthalmos), รอยโรคสลายกระดูก (มักพบในกะโหลกศีรษะ) และเบาจืด (เกิดจากมีเซลล์เข้าไปแทรกในก้านต่อมใต้สมอง)

ได้ชื่อจาก ALgred Hand, Artur Shuller และ Henry Asbury Christian

## อ้างอิง
โรแบร์ตู การ์ลุส

**โรแบร์ตู การ์ลุส ดา ซิลวา รอชา** (; เกิดวันที่ 10 เมษายน ค.ศ. 1973) เป็นอดีตนักฟุตบอลชาวบราซิล

การ์ลุสเริ่มเล่นให้กับทีมชาติบราซิลในปี ค.ศ. 1992 และติดทีมชาติไปเล่นฟุตบอลโลกถึง 3 สมัย โดยช่วยให้ทีมชาติบราซิลเข้าสู่รอบชิงชนะเลิศฟุตบอลโลก 1998 ที่ประเทศฝรั่งเศส ก่อนจะประสบความสำเร็จสูงสุดกับทีมชาติด้วยการคว้าแชมป์ฟุตบอลโลก 2002 ที่ประเทศญี่ปุ่น และติดทีมรวมดาราฟุตบอลโลก ในปี 1998 และ 2002 จุดเด่นการเล่นของเขาคือเทคนิคที่ยอดเยี่ยม ความเร็ว และลูกยิงฟรีคิกที่ทรงพลัง 

สำหรับการเล่นในระดับสโมสร โรแบร์ตู การ์ลุส เล่นฟุตบอลในทวีปยุโรปครั้งแรกกับสโมสรอินเตอร์มิลาน ในกัลโชเซเรียอา อิตาลี จากนั้นเขาย้ายมาเล่นในลาลิกา สเปนกับสโมสรฟุตบอลเรอัลมาดริด โดยเขาอยู่กับเรอัลมาดริดนานถึง 11 ปี ลงสนามให้สโมสรเมื่อรวมทุกรายการไป 584 นัด และยิงได้ 71 ประตู ประสบความสำเร็จด้วยการคว้าแชมป์ลาลิกา 4 สมัย, แชมป์ยูฟ่าแชมเปียนส์ลีก 3 สมัย และคว้าแชมป์ฟุตบอลชิงแชมป์สโมสรโลก 2 สมัย และได้รับรางวัลนักฟุตบอลยอดเยี่ยมของโลกแห่งปีอันดับที่ 2 ในปี 1997

การ์ลุสเริ่มต้นอาชีพของเขาให้กับบราซิลในฐานะกองหน้า แต่ใช้เวลาส่วนใหญ่ในอาชีพการงานในฐานะแบ็กซ้าย และได้รับการขนานนามว่าเป็น ผู้เชี่ยวชาญด้านฟรีคิกตลอดอาชีพของเขา จังหวะโค้งของเขาวัดได้เร็วกว่า 105 ไมล์ต่อชั่วโมง หรือ 169 กม./ชม.

โรแบร์ตู การ์ลุสถือเป็น 1 ในนักฟุตบอล 15 คนที่ลงแข่งในยูฟ่าแชมเปียนส์ลีกมากกว่า 100 นัด

## อ้างอิง

## แหล่งข้อมูลอื่น

* Fansite website 
* 
* Profile on Anzhi Makhachkala's official website

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นโซซีเยดาจีอิสโปร์ชีวาปัลเมย์รัส
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:บุคคลจากรัฐเซาเปาลู
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
หมวดหมู่:ผู้เล่นในกังเปโอนาตูบราซีเลย์รูแซรียีอา
จะงอยแอฟริกา

**จะงอยแอฟริกา** (, , หรือเรียกในชื่อ **แอฟริกาตะวันออกเฉียงเหนือ** หรือ **คาบสมุทรโซมาลี**) เป็นคาบสมุทรในแอฟริกาตะวันออกที่มีแผ่นดินยื่นเข้าไปในทะเลอาหรับหลายร้อยกิโลเมตร และตั้งอยู่ทางด้านใต้ของอ่าวเอเดน เป็นส่วนที่อยู่ทางตะวันออกสุดของทวีปแอฟริกา จะงอยแอฟริกาเป็นที่ตั้งของประเทศเอริเทรีย, จิบูตี, เอธิโอเปีย และโซมาเลีย จะงอยแอฟริกาครอบคลุมพื้นที่ประมาณ 2,000,000 กม.2 และมีประชากรอยู่อาศัยราว 100 ล้านคน (ในเอธิโอเปียมากที่สุด 85 ล้านคน)
thumb|right|200px|การข้ามทะเลแดง

## อ้างอิง

## แหล่งข้อมูลอื่น

*History of the Horn of Africa
*Horn of Africa News Agency 
*WWF- Somali Acacia-Commiphora bushlands and thickets
*Horn of Africa Biodiversity Hotspot
*African Wild Dog Conservancy's Biodiversity Hotspots Page
*CIA World Factbook: Djibouti 
*CIA World Factbook: Eritrea 
*CIA World Factbook: Ethiopia 
*CIA World Factbook: Somalia 
*A 'Child Alert' issued by UNICEF for the Horn of Africa 
*Yemen Horn of Africa Link 
*Combined Joint Task Force - Horn of Africa official website 
*CFR.org Interactive Map: Horn of Africa 

หมวดหมู่:ธรณีสัณฐานในทวีปแอฟริกา
หมวดหมู่:อ่าวเอเดน
หมวดหมู่:ทะเลแดง
หมวดหมู่:คาบสมุทร
วิทยาลัยพยาบาลบรมราชชนนี กรุงเทพ

**วิทยาลัยพยาบาลบรมราชชนนี กรุงเทพ คณะพยาบาลศาสตร์ สถาบันพระบรมราชชนก** กระทรวงสาธารณสุข เป็นสถาบันการศึกษาพยาบาลแห่งแรกของกระทรวงสาธารณสุข และเป็นสถาบันการศึกษาพยาบาลที่เก่าแก่เป็นอันดับ3ของประเทศ เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี และหลักสูตรประกาศนียบัตรการพยาบาลเฉพาะทางอีกหลายสาขา

## '''''<small>ประวัติวิทยาลัย</small>'''''
วิทยาลัยพยาบาลบรมราชชนนี กรุงเทพ เดิมชื่อโรงเรียนพยาบาลผดุงครรภ์และอนามัย ตั้งขึ้นโดยความริเริ่มของพันโท หลวงนิตย์เวชชวิศิษฏ์ ในขณะดำรงตำแหน่งอธิบดีกรมการแพทย์ เพื่อแก้ปัญหาการขาดแคลนพยาบาล ในยุคสงครามโลกครั้งที่ 2 โดยรับนักศึกษารุ่นแรกจำนวน 24 คน เข้าศึกษาที่โรงพยาบาลกลาง เมื่อวันที่ 27 พฤษภาคม 2489  ต่อมาเมื่อวันที่ 3 มิถุนายน พ.ศ. 2489 ได้ย้ายจากโรงพยาบาลกลางมาที่โรงพยาบาลหญิง(โรงพยาบาลราชวิถี)โดยมีคุณแม่มณี สหัสสานนท์ เป็นอาจารย์ ผู้ปกครอง และอาจารย์เพี้ยน พูนสุวรรณ เป็นอาจารย์สอนพยาบาลท่านแรกปีพุทธศักราช 2491 กรมการแพทย์ได้รับอนุมัติเงินงบประมาณจึงรับโอนโรงพยาบาลหญิงจากเทศบาลนครกรุงเทพมาอยู่บ้านเลขที่ 2/1 ถนนพญาไท เขตพญาไท กรุงเทพมหานครปีพุทธศักราช 2493 ได้จัดซื้อที่ดินพร้อมอาคารเรียนจาก โรงเรียนสัตวแพทย์ กรมแพทย์ทหารบก เพื่อใช้เป็นที่เรียนของนักเรียนพยาบาล พร้อมจัดสร้างหอพักสำหรับนักเรียนพยาบาลในบริเวณด้านหลังของโรงพยาบาลหญิงปีพุทธศักราช 2516 กระทรวงสาธารณสุขได้ปรับโครงสร้างการบริหารงาน โดยได้โอนวิทยาลัยพยาบาล มาสังกัดกองงานวิทยาลัยพยาบาล สำนักงานปลัดกระทรวง กระทรวงสาธารณสุข และเปลี่ยนชื่อเป็น "วิทยาลัยพยาบาลกรุงเทพ" ในขณะนั้นปีพุทธศักราช 2536 ได้มีพระราชกฤษฎีกาให้รวมกองงานวิทยาลัยพยาบาล และกองฝึกอบรม สำนักงานปลัดกระทรวง กระทรวงสาธารณสุข เป็น หน่วยงานใหม่ ใช้ชื่อว่า สถาบันพัฒนากำลังคน-ด้านสาธารณสุข ต่อมาพระบาทสมเด็จพระเจ้าอยู่หัวพระราชทานนามว่า สถาบันพระบรมราชชนก เมื่อวันที่ 3 มกราคม 2539วันที่ 14 กุมภาพันธ์ พุทธศักราช 2537 สมเด็จพระศรีนครินทราบรมราชชนนี​ พระราชทาน ชื่อวิทยาลัยพยาบาลในสังกัด สถาบันพระบรมราชชนก ว่า วิทยาลัยพยาบาลบรมราชชนนี และต่อท้าย ชื่อจังหวัดที่เป็นที่ตั้ง และมีพระบรมราชานุญาตให้ใช้อักษรพระนามาภิไธยย่อ "สว" เป็นเครื่องหมาย ประจำวิทยาลัย วิทยาลัยพยาบาลกรุงเทพ จึงเปลี่ยนชื่อเป็น วิทยาลัยพยาบาลบรมราชชนนี กรุงเทพ ตั้งแต่นั้นเป็นต้นมา

พุทธศักราช 2540 
วิทยาลัยพยาบาลบรมราชชนนี กรุงเทพ ได้เป็นสถาบันสมทบ ภาควิชาพยาบาลศาสตร์ คณะแพทยศาสตร์ โรงพยาบาลรามาธิบดี มหาวิทยาลัยมหิดล (ประกาศในพระราชกิจจานุเบกษา หน้า ๑๕ เล่ม ๑๑๔ ตอนพิเศษ ๕๔ ง. วันที่ ๓๐ มิถุนายน พ.ศ. ๒๕๔๐) 
ดังนั้นบัณฑิตที่จบการศึกษาจากวิทยาลัยพยาบาลบรมราชชนนี กรุงเทพ จึงรับปริญญาพยาบาลศาสตรบัณฑิตจากมหาวิทยาลัยมหิดล จนถึงปีการศึกษา 2562

พุทธศักราช 2562
ต่อมาราชกิจจานุเบกษาเล่ม 136 ตอนที่ 43 ก หน้า 50 ได้ประกาศให้ใช้พระราชบัญญัติสถาบันพระบรมราชชนก พ.ศ. 2562 โดยให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพ มีฐานะเป็นนิติบุคคลและเป็นส่วนราชการตามกฎหมายว่าด้วยวิธีการงบประมาณ อยู่ภายใต้สังกัดกระทรวงสาธารณสุข จึงทำให้บัณฑิตจะได้รับปริญญาจาก สถาบันพระบรมราชชนก โดยตรง

## '''''<small>หลักสูตร</small>'''''

### อ้างอิง

กรุงเทพ
หมวดหมู่:สถาบันพระบรมราชชนก

หมวดหมู่:สถาบันอุดมศึกษาในกรุงเทพมหานคร
อากาศยานในราชการไทย

[thumb|เฮลิคอปเตอร์สังกัด[กระทรวงเกษตรและสหกรณ์ (ประเทศไทย)|กระทรวงเกษตรและสหกรณ์]]
อากาศยานทั้งเครื่องบินและเฮลิคอปเตอร์ที่อยู่ในสังกัดของหน่วยงานราชการ มีอยู่ประมาณ 1,000 ลำ ใช้ในราชการต่างๆ ของประเทศ โดยได้รับการยกเว้นไม่ต้องบังคับใช้พระราชบัญญัติการเดินอากาศ พ.ศ. 2497 มาตรา 5 คืออากาศยานในราชการทหาร ตำรวจ ราชการศุลกากร และราชการอื่นตามที่ระบุในกฎกระทรวง ซึ่งกฎกระทรวงในปี พ.ศ. 2547 ระบุว่านอกจากทหารและตำรวจแล้ว อากาศยานราชการอื่นประกอบไปด้วย กรมศุลกากร กระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม

สำหรับอากาศยานของหน่วยงานราชการไทย แบ่งตามหน่วยงานต้นสังกัด มีจำนวนดังนี้

## กระทรวงกลาโหม
กระทรวงกลาโหมประกอบด้วยอากาศยานจาก 3 เหล่าทัพ คือกองทัพบก กองทัพเรือ และกองทัพอากาศ ประกอบไปด้วย

### กองทัพบก
กองทัพบก อากาศยานในสังกัดจะอยู่ภายใต้ความดูแลของศูนย์การบินทหารบก

### กองทัพเรือ

กองทัพเรือ อากาศยานจะอยู่ภายใต้การดูแลของกองการบินทหารเรือ กองเรือยุทธการ

### กองทัพอากาศ
กองทัพอากาศ เป็นเหล่าทัพหลักในการป้องกันภัยทางอากาศของประเทศไทย

## สำนักงานตำรวจแห่งชาติ

อากาศยานของสำนักงานตำรวจแห่งชาติ อยู่ในสังกัดของกองบินตำรวจ ประกอบไปด้วย

## กระทรวงมหาดไทย
กระทรวงมหาดไทย มีอากาศยานสำหรับภารกิจป้องกันและบรรเทาสาธารณภัยในส่วนของกรมป้องกันและบรรเทาสาธารณภัย (ปภ.) โดยร่วมกับกองทัพบกในการปฏิบัติการบินและดูแลรักษาอากาศยาน

## กระทรวงเกษตรและสหกรณ์
กระทรวงเกษตรและสหกรณ์ มีอากาศยานสำหรับปฏิบัติการฝนหลวง และสนับสนุนการตรวจราชการรวมถึงภารกิจของส่วนราชการในสังกัดกระทรวงเกษตรและสหกรณ์ อยู่ภายใต้การดูแลของกรมฝนหลวงและการบินเกษตร ประกอบไปด้วย

## กระทรวงทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม มีอากาศยานประจำการอยู่ภายใต้กองการบิน สำนักงานปลัดกระทรวงทรัพยากรธรรมชาติและสิ่งแวดล้อม ประกอบด้วยอากาศยานทั้งเฮลิคอปเตอร์และเครื่องบินในการสนับสนุนหน่วยงานในสังกัด

## หมายเหตุ

## อ้างอิง


## ข้อมูลเพิ่มเติม
* ข้อมูลเครื่องบินแบบต่างๆที่ประจำการอยู่ในกองทัพอากาศ 
* มุมเครื่องบิน กองบินตำรวจ 
* กองการบินทหารเรือ 
* แบบอากาศยาน  ศูนย์การบินทหารบก 
* อากาศยานในอดีต  ศูนย์การบินทหารบก 
หมวดหมู่:อากาศยาน
หมวดหมู่:เครื่องบินไทย
หมวดหมู่:เครื่องบินทหารไทย
หมวดหมู่:ยุทโธปกรณ์ของไทย
หมวดหมู่:รายชื่อเกี่ยวกับการทหารไทย
หมวดหมู่:รายชื่อเกี่ยวกับประเทศไทย
เกาะชัวเซิล

**เกาะชัวเซิล** () เป็นเกาะที่ใหญ่ที่สุด (มีพื้นที่ 2 971 กม²) ของจังหวัดชัวเซิล หมู่เกาะโซโลมอน ตั้งอยู่ด้านตะวันตกของมหาสมุทรแปซิฟิก ที่ตำแหน่ง   เกาะมีแนวปะการังเกือบล้อมรอบเกาะ ระหว่าง ค.ศ. 1886-1899 อยู่ใต้การปกครองของเยอรมนี ต่อมาเป็นส่วนหนึ่งของดินแดนหมู่เกาะบริติชโซโลมอนในอารักขาของอังกฤษ

หมวดหมู่:เกาะในเขตโอเชียเนีย
กียอร์กีเย กียอร์กียู-เดฌ

**กียอร์กีเย กียอร์กียู-เดฌ** (; 8 พฤศจิกายน ค.ศ. 1901 - 19 มีนาคม ค.ศ. 1965) เป็นเลขาธิการพรรคคอมมิวนิสต์โรมาเนีย ระหว่าง ค.ศ. 1944 - 1955 ต่อมาได้รับตำแหน่งนายกรัฐมนตรี ระหว่าง ค.ศ. 1952 - 1955 และ ดำรงตำแหน่งประธานาธิบดีประเทศสาธารณรัฐประชาชนโรมาเนีย ตั้งแต่ปี ค.ศ. 1961 จนเสียชีวิตในปี ค.ศ. 1965

## เชิงอรรถ

## อ้างอิง

### ข้อมูลปฐมภูมิ
* *[[Chicago Tribune]]*, July 4, 1964; pg. 11; Tito Socialism Wins Support in Balkans; Donald Starr.
* *[[The Times]]*, Saturday, August 29, 1953; pg. 7; Issue 52713; col F. "Communism In Rumania Arrests And Collectives In A Satellite State From Our Special Correspondent".
* *The Times*, Saturday, May 11, 1963; pg. 7; Issue 55698; col C. "Comecon Meets In Warsaw Preparing For Party Secretaries' Talks".
* *The Times*, Tuesday, Nov 26, 1963; pg. 9; Issue 55868; col D. "Rumania Leader At Yugoslavia Steel Centre Power Project On Danube".
* *The Times*, Monday, Apr 13, 1964; pg. 10; Issue 55984; col A. "Mr. Khrushchev's Allies To Meet This Week Rumania Still Stands Aloof From China Dispute From Our Special Correspondent".
* *The Times*, Monday, Jun 08, 1964; pg. 10; Issue 56032; col F. "Signs Of Coming Russian Clash With Rumania Background To President Tito's Leningrad Visit Today From Our Own Correspondent".
* *The Times*, Friday, Dec 11, 1964; pg. 13; Issue 56192; col F. "Rumanian Drive For Independence".
* *The Times*, Friday, Jan 22, 1965; pg. 9; Issue 56226; col A. "Warsaw Pact Warning On M.L.F. Counter-Measures Threatened".
* *The Times*, Thursday, Mar 25, 1965; pg. 10; Issue 56279; col E. "Rumania Affirms Independence".

### ข้อมูลทุติยภูมิ
* Johanna Granville,"''Dej''-a-Vu: Early Roots of Romania's Independence," *East European Quarterly*, vol. XLII, no. 4 (Winter 2008), pp.&nbsp;365–404.
* Bruce J. Courtney and  Joseph F. Harrington, *Tweaking the Nose of the Russians: Fifty Years of American-Romanian Relations, 1940-1990* (East European Monographs, 1991).
* Tom Gallagher, *Theft of a Nation: Romania Since Communism* (Hurst & Company, 2005).
* Mary Ellen Fischer,  *Nicolae Ceauşescu and the Romanian Political Leadership: Nationalization and Personalization of Power* (Skidmore College, 1983).
* Paul D. Quinlan, * The United States and Romania: American-Romanian Relations in the Twentieth Century* (ARA Publications, 1988).
* Vladimir Tismăneanu, *Fantoma lui Gheorghiu-Dej*, Editura Univers, 1995.

หมวดหมู่:นายกรัฐมนตรีโรมาเนีย
หมวดหมู่:ประธานาธิบดีโรมาเนีย
หมวดหมู่:เลขาธิการพรรคคอมมิวนิสต์โรมาเนีย
เบเล็ง

**เบเล็ง** () เป็นเมืองปากแม่น้ำแอมะซอน บนฝั่งแม่น้ำปารา ตั้งอยู่ทางตอนเหนือของประเทศบราซิล ในรัฐปารา เป็นศูนย์กลางกระจายสินค้า ท่ารถประจำทาง สนามบิน อยู่ห่างจากมหาสมุทรแอตแลนติกราว 100 กิโลเมตร 

เมืองก่อตั้งในปี ค.ศ. 1616 โดยชาวโปรตุเกส เป็นอาณานิคมแห่งแรกของชาวยุโรปของลุ่มแม่น้ำแอมะซอน แต่ไม่ได้เป็นส่วนหนึ่งของบราซิล จนกระทั่งในปี ค.ศ. 1775 เขตเมืองใหม่เป็นอาคารสมัยใหม่และตึกระฟ้า เป็นเมืองที่เต็มไปด้วยประวัติศาสตร์และสถาปัตยกรรมในยุคอาณานิคม เขตเมืองมีประชากรมากกว่า 2 ล้านคน

หมวดหมู่:เมืองในรัฐปารา
หมวดหมู่:เมืองหลวงของรัฐในประเทศบราซิล
เคเลน

**เคเลน** () เป็นเมืองในประเทศเนเธอร์แลนด์ ตั้งอยู่ทางตะวันออกเฉียงใต้ของประเทศ ทางตะวันออกเฉียงเหนือของเมืองมาสทริชท์ ในจังหวัดลิมเบิร์ก ศูนย์กลางของเมืองอยู่เหนือระดับน้ำทะเลปานกลาง 60 เมตร

หมวดหมู่:เมืองในจังหวัดลิมบืร์ค (ประเทศเนเธอร์แลนด์)
แถวเต๊ง

thumb|right|200px|ลักษณะของแถวเต๊งท่อ 
**แถวเต๊ง** เดิมเป็นอาคารแถวทิมชั้นเดียวตั้งอยู่อบเขตพระราชฐานชั้นในทั้งด้านทิศตะวันออก ทิศตะวันตก และทิศใต้ พระบาทสมเด็จพระจอมเกล้าเจ้าอยู่หัวโปรดเกล้าฯให้สร้างขึ้นเพื่อกั้นเขตพระราชฐานชั้นในกับพระราชฐานชั้นนอกด้านทิศใต้ และใช้เป็นที่อยู่ของผู้ปฏิบัติงานในเขตพระราชฐานชั้นใน เช่นข้าหลวง คุณพนักงาน คุณห้องเครื่อง คุณเฒ่าแก่ ฯลฯ แถวเต๊งในพระราชฐานชั้นในมีสามแถวดังนี้

## ส่วนต่าง ๆ ของแถวเต๊งในเขตพระราชฐานชั้นใน พระบรมมหาราชวัง
**แถวเต๊งนอก**ในรัชกาลพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ปรับปรุงแถวเต๊งท่อและเต๊งด้านกลาง นอกจากนี้ยังโปรดเกล้าฯ ให้สร้างแต๊งแถวนอกดังกล่าวนี้ขึ้นใหม่ ทางทิศใต้ของเขตพระราชฐานชั้นใน ลักษณะแถวเต๊งนอกเป็นอาคารก่ออิฐปูนสูงสองชั้น หลังคามุงกระเบื้องมอญทรงสูง ลักษณะทางสถาปัตยกรรมเป็นแบบวิคตอเรียน มีโถงทางเข้าร่วมกันแต่ละคู่ที่ชั้นล่าง ประตูทางเข้าร่วมทำเป็นซุ้มโค้ง มีบันไดภายในเชื่อมชั้นล่างและชั้นบน มีการตกแต่งตอนมุมของอาคารเป็นเสาอิงเซาะร่อง มีบัวหัวเสาเป็นแบบตะวันตก ตอนหักมุมของอาคารทำเป็นรูปจั่วแบบตะวันตก (pediment) ตรงกลางมีลายปูนปั้นรูปวงกลม

**แถวเต๊งกลาง **หรือโรงเรียนพระตำหนักสวนกุหลาบหรือเต๊งท่ออาณาเขตตั้งแต่เต๊งแดงถึงเต๊งท่อ เป็นที่พำนักข้าราชบริพารและข้าราชการฝ่ายใน ปัจจุบันเป็นที่ทำการโรงเรียนพระตำหนักสวนกุหลาบ มี 75 ห้อง

**แถวเต๊งท่อ** เป็นอาคารสูงสองชั้น โครงสร้างก่ออิฐถือปูน แบ่งห้องพักเป็นคู่ ๆ มีสถาปัตยกรรมแบบเดียวกันแถวเต๊งกลาง สันนิษฐานว่าปรับปรุงขึ้นพร้อมกันในสมัยรัชกาลที่ 5

หมวดหมู่:พระตำหนัก
หมวดหมู่:พระบรมมหาราชวัง
โฮโม

***โฮโม*** เป็นสกุล ซึ่งนับรวมเอามนุษย์สมัยใหม่ทางกายวิภาคและสปีชีส์ที่เกี่ยวข้องอย่างใกล้ชิด สกุลนี้ประเมินว่ามีอายุระหว่าง 2.3 ถึง 2.4 ล้านปี วิวัฒนามาจากบรรพบุรุษออสตราโลพิเธคัสโดยมีลักษณะภายนอกของ *[[Homo habilis]]* ลักษณะเฉพาะของชนิด *H. habilis* สันนิษฐานว่าจะเป็นผู้สืบเชื้อสายโดยตรงของ *[[Australopithecus garhi]]* ซึ่งมีชีวิตอยู่เมื่อราว 2.5 ล้านปีก่อน พัฒนาการทางสรีรวิทยาที่สำคัญที่สุดระหว่างสองสปีชีส์นี้คือการเพิ่มขึ้นของความจุกะโหลก จาก 450 ซีซีใน* A. garhi* เป็น 600 ซีซีใน *H. habilis* ในสกุล *โฮโม* ความจุกะโหลกเพิ่มขึ้นเป็นสองเท่าจาก *H. habilis* เป็น *[[H. heidelbergensis]]* เมื่อ 0.6 ล้านปีก่อน ความจุกะโหลกของ *H. heidelbergensis* คาบเกี่ยวกันกับพิสัยความจุกะโหลกที่พบในมนุษย์สมัยใหม่ อย่างไรก็ตาม ในเดือนพฤษภาคม พ.ศ. 2553 *H. gautengensis* ถูกค้นพบ ซึ่งเป็นสปีชีส์ที่เชื่อกันว่าเก่าแก่กว่า *H. habilis* เสียอีก 

การปรากฏขึ้นของสกุล *โฮโม* คาดกันว่าน่าจะเกิดขึ้นในเวลาใกล้เคียงกับหลักฐานเครื่องมือหินชิ้นแรก ซึ่งตามนิยามในทางประวัติศาสตร์ คือ ช่วงเริ่มต้นของยุคหินเก่า อย่างไรก็ตาม หลักฐานล่าสุดจากเอธิโอเปียชี้ว่าหลักฐานการใช้อุปกรณ์หินที่เก่าแก่ที่สุดมีตั้งแต่ก่อน 3.39 ล้านปีมาแล้ว การถือกำเนิดขึ้นของ *โฮโม* คาดว่าอยู่ในช่วงเดียวกันกับการเริ่มต้นของการเปลี่ยนแปลงโดยธารน้ำแข็งยุคควอเทอร์นารี อันเป็นจุดเริ่มต้นของยุคน้ำแข็งปัจจุบัน
 
ทุกสปีชีส์ในสกุลยกเว้น *[[Homo sapiens]]* (มนุษย์สมัยใหม่) ได้สูญพันธุ์ไปหมดแล้ว *Homo neanderthalensis* ซึ่งแต่เดิมเชื่อกันว่าเป็นสปีชีส์ที่ใกล้ชิดกับมนุษย์สมัยใหม่มากที่สุด สูญพันธุ์ไปเมื่อ 24,000 ปีที่แล้ว ขณะที่การค้นพบล่าสุดแนะว่าอีกสปีชีส์หนึ่ง  *Homo floresiensis* อาจมีชีวิตอยู่จนถึง 12,000 ปีก่อน

## อ้างอิง

หมวดหมู่:มนุษย์
กอนาอีฟว์

**กอนาอีฟว์** () เป็นเมืองทางตอนเหนือของประเทศเฮติ บนชายฝั่งอ่าวกอนาฟว์ ห่างจากกรุงปอร์โตแปรงซ์ไปทางตะวันตกเฉียงเหนือ 109 ม. เป็นเมืองหลวงของจังหวัดอาร์ตีบอนิต มีประชากร 104,825 คน (ข้อมูลสำรวจประชากรปี ค.ศ. 2003) เป็นเมืองการค้า มีท่าจอดเรือ ส่งฝ้าย กาแฟ และไม้เป็นสินค้าออก ประเทศเฮติประกาศเอกราชที่เมืองนี้เมื่อวันที่ 1 มกราคม ค.ศ. 1804

## อ้างอิง

หมวดหมู่:เมืองในประเทศเฮติ
พระครูประศาสน์สิกขกิจ (พริ้ง อินฺทโชติ)

**พระครูประศาสนสิกขกิจ ** เกิดวันอาทิตย์เมื่อ พ.ศ. 2413 ตรงกับสมัยพระบาทสมเด็จพระจอมเกล้าเจ้าอยู่หัว เป็นชาวคลองสาน ฝั่งธนบุรี หรือจังหวัดธนบุรีในสมัยนั้น เป็นบุตรของนายเวียน และนางสุ่น เอี่ยมทศ บรรพชาเป็นสามเณรเมื่ออายุ 7 ปี ที่วัดราชสิทธารามราชวรวิหาร ศึกษาพระธรรมวินัยและฝึกฝนวิปัสสนากรรมฐานกับพระมงคลเทพมุนี (พระอาจารย์เอี่ยม) อย่างเคร่งครัด ใน พ.ศ. 2433 อุปสมบทที่วัดทองนพคุณ ท่านมีวัตรปฏิบัติที่งดงาม มักออกธุดงควัตรแสวงหาวิเวกไปยังป่าเขาลำเนาไพรเสมอ จึงเป็นที่ศรัทธาเคารพนับถือของชาวบ้านทั่วไป ต่อมาได้มีผู้มานิมนต์ท่านไปเป็นเจ้าอาวาสวัดบางปะกอก เกียรติคุณของท่านยิ่งได้รับความเชื่อถือมากขึ้นอีก เมื่อพระเจ้าบรมวงศ์เธอ กรมหลวงชุมพรเขตอุดมศักดิ์ ทำให้บรรดาทหารเรือส่วนใหญ่เลื่อมใสมาสักการะท่านเป็นจำนวนมาก ถึงวันที่ 1 มีนาคม พ.ศ. 2479 ท่านได้รับพระราชทานสมณศักดิ์เป็น "พระครูประศาสน์สิกขกิจ"

## วัตถุมงคล
วัตถุมงคลที่ท่านปลุกเสกมีหลายอย่าง คือ
# พระพิมพ์สมเด็จเนื้อผง 30 พิมพ์ ลูกอม
# เหรียญเนื้อทองแดง

## มรณภาพ
หลวงพ่อพริ้งมรณภาพเมื่อวันที่ 17 สิงหาคม พ.ศ. 2490 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 78 ปี พรรษา 56

## อ้างอิง

# หนังสือรวมสุดยอดพระคณาจารย์ 180 พระองค์
# พระเครื่อง หลวงพ่อพริ้ง 
# หลวงพ่อพริ้ง วัดบางปะกอก 

## แหล่งข้อมูลอื่น
* วันสำคัญของเสด็จเตี่ย
* เหรียญหลวงพ่อพริ้ง วัดบางปะกอก

หมวดหมู่:เกจิอาจารย์
หมวดหมู่:เจ้าอาวาส
หมวดหมู่:พระครูสัญญาบัตร
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากเขตคลองสาน
ตราประธานาธิบดีสหรัฐ

**ตราประธานาธิบดีสหรัฐ** () เป็นตราที่ใช้บนหนังสือโต้ตอบจากประธานาธิบดีสหรัฐไปถึงรัฐสภาสหรัฐ และใช้เป็นเครื่องหมายแทนความเป็นประธานาธิบดี รูปตรงกลางออกแบบตามมหาลัญจกรสหรัฐ ถือเป็นตราอาร์มอย่างเป็นทางการสำหรับตำแหน่งประธานาธิบดีสหรัฐ และใช้บนธงประธานาธิบดีสหรัฐ

ตราประธานาธิบดีนี้พัฒนาขึ้นด้วยประเพณีผ่านห้วงเวลายาวนาน ก่อนจะกำหนดไว้ในกฎหมาย ความเป็นมาแต่แรกเริ่มของตราดวงนี้ยังไม่อาจชี้ชัดได้ ประวัติการนำมาใช้งานสามารถย้อนหลังไปได้ถึง ค.ศ. 1850 เป็นอย่างน้อย แต่น่าจะมีการใช้งานมายาวนานกว่านี้อีก รูปลักษณ์พื้นฐานของตราดวงนี้มีขึ้นเพราะรัทเทอร์ฟอร์ด บี. เฮส์ ประธานาธิบดีคนแรกที่นำตรานี้มาใช้ในเทียบเชิญของทำเนียบขาวเมื่อ ค.ศ. 1877 ส่วนรูปแบบที่ตายตัวแล้วนั้นมีอายุย้อนหลังไปถึง ค.ศ. 1945 เมื่อประธานาธิบดีแฮร์รี เอส. ทรูแมน กำหนดไว้ในคำสั่งของฝ่ายบริหารที่ 9646 นับแต่นั้นตราได้รับการเปลี่ยนแปลงรูปลักษณ์ 2 ครั้ง คือ ใน ค.ศ. 1959 เพิ่มดาวดวงที่ 49 เข้าไป เพราะสหรัฐได้รัฐใหม่ คือ อะแลสกา และ ใน ค.ศ. 1960 เพิ่มดาวดวงที่ 50 เพราะได้รัฐใหม่ คือ ฮาวาย

## อ้างอิง

* 

## แหล่งข้อมูลอื่น

* U.S. Army Institute of Heraldry's President of the United States Information Sheet 
* Flags Of The World's U.S. presidential flag page
* History of the President's Flag on Sea Flags 

หมวดหมู่:สัญลักษณ์ประจำชาติสหรัฐ
โจอี้ เชิญยิ้ม

**โจอี้ เชิญยิ้ม** (เกิด 28 ธันวาคม พ.ศ. 2511) เป็นนักแสดงตลกชาวไทย สัญชาติกานา มีชื่อจริงว่า **มูซา อะมิดู จอห์นสัน** เกิดที่**สาธารณรัฐกานา** เคยเป็นนักฟุตบอลอาชีพมาก่อน โดยเป็นผู้รักษาประตูของทีมชาติกานาชุดเยาวชนอายุต่ำกว่า 17 ปี และเคยเป็นนักฟุตบอลอาชีพเล่นในลีกของมาเลเซียกับสโมสรฟุตบอลเซอลาโงร์ จากนั้นได้รับการชวนจากเพื่อนให้ย้ายไปเตะที่สิงคโปร์ แต่ทว่าด้วยค่าครองชีพที่สูง เลยตัดสินใจเดินทางมาสู่ประเทศไทยในปี พ.ศ. 2542

## ประวัติ
โจอี้ เชิญยิ้ม เกิดเมื่อวันที่ 28 ธันวาคม พ.ศ. 2517 เป็นนักแสดงตลกของไทยสัญชาติกานา มีชื่อจริงว่า มูซา อะมิดู จอห์นสัน
ในประเทศไทย เริ่มจากการคัดตัวผู้เล่นกับสโมสรโรงงานยาสูบ ระหว่างที่รอคัดตัวอยู่นั้น เพื่อนได้ชวนให้เปิดร้านค้าขาย แต่ไม่ประสบความสำเร็จ ต่อมาได้พบและรู้จักกับ เทพ โพธิ์งาม ที่กำลังมีโครงการจะหานักแสดงตลกที่เป็นชาวต่างชาติอยู่แล้ว จึงได้มีโอกาสแสดงครั้งแรกกับ ภาพยนตร์เรื่อง *[[ดึก ดำ ดึ๋ย]]* ในปี พ.ศ. 2546 จึงเป็นที่รู้จัก และทำให้ยุติอาชีพนักฟุตบอลไปโดยปริยาย เนื่องจากมีโอกาสได้เล่นภาพยนตร์และละครโทรทัศน์หลายเรื่อง อาทิ *[[บางรักซอย 9]]*, *[[เท่ง โหน่ง คนมาหาเฮีย]]*, *[[โป๊ะแตก]]* และ *[[มือปืนดาวพระเสาร์]]* เป็นต้น และกลายเป็นหนึ่งในสมาชิกคณะเชิญยิ้มในปัจจุบัน รวมทั้งได้แสดงเป็นตัวประกอบในภาพยนตร์กังฟูเรื่อง *[[The Medallion]]* (*เฉินหลง ฟัดอมตะ*) ในปี พ.ศ. 2546 ที่นำแสดงโดย เฉินหลง อีกด้วย 

ชีวิตส่วนตัวเคยแต่งงานมาแล้วครั้งหนึ่งกับหญิงชาวไทยเมื่อปี พ.ศ. 2552 แต่ได้เลิกกันในเวลาต่อมา

## ผลงาน
### รายการโทรทัศน์

### ละครโทรทัศน์

### ละครชุด
* ปี พ.ศ. 2555 หมวดโอภาส (ช่อง 9) 
* ปี พ.ศ. 2562 อีเหี่ยน เดอะซีรีส์ คอนเฟิร์ม (ททบ.5) 

### ซิตคอม
* ปี พ.ศ. 2552 แฟกทอรีที่รัก ตอน กระเป๋าที่ฮัก (ช่อง 3) (รับเชิญ)
* ปี พ.ศ. 2555 ผู้กองเจ้าเสน่ห์ (ช่อง 3) 
* ปี พ.ศ. 2555 ระเบิดเที่ยงแถวตรง ตอน ตรวจร่างกาย (ททบ.5) (รับเชิญ)
* ปี พ.ศ. 2557 ยีนเด่น (ช่องวัน)
* ปี พ.ศ. 2557 ระเบิดเที่ยงแถวตรง ตอน ผู้พันผิวเข้ม (ททบ.5) (รับเชิญ)
* ปี พ.ศ. 2558 ระเบิดเถิดเทิงสิงโตทอง ตอน เพื่อนนักเต้น (ช่องเวิร์คพอยท์) (รับเชิญ)
* ปี พ.ศ. 2559 ระเบิดเถิดเทิงแดนเซอร์ทะลวงไส้ ตอน รักต้องบอก (ช่องเวิร์คพอยท์) (รับเชิญ)
* ปี พ.ศ. 2560 ระเบิดเถิดเทิงแดร็กคูล่าหารัก ตอน ภารกิจพิชิตพลอย (ช่องเวิร์คพอยท์) (รับเชิญ)
* ปี พ.ศ. 2560 บางรักซอย 9/1 ตอน รักสามเศร้ากับเจ้าไกรทอง (ช่องวัน 31) รับบทเป็น จอห์น (รับเชิญ)
* ปี พ.ศ. 2561 ชะนีหนีคาน (ช่องวัน) รับบทเป็น แซม
* ปี พ.ศ. 2561 ศึกรักข้ามรั้ว ตอน บ่างช่างยุ (ช่องวัน) รับบทเป็น แซม (รับเชิญ)
* ปี พ.ศ. 2561 รักล้นๆ คนเต็มบ้าน ตอน จิ๋ม(ใจ)สั่น (ช่องวัน) รับบทเป็น แซม (รับเชิญ)

### ภาพยนตร์

### มิวสิควิดีโอ
* 2561 เพลง ภูเขาบังเส้นผม ขับร้องโดย อภิวัชร์ เอื้อถาวรสุข feat.พิทวัส พฤกษากิจ

## อ้างอิง

## แหล่งข้อมูลอื่น
* 

หมวดหมู่:บุคคลจากอักกรา
หมวดหมู่:มุสลิมชาวกานา
หมวดหมู่:นักกีฬาชาวกานา
หมวดหมู่:นักฟุตบอลชาวกานา
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลเซอลาโงร์
หมวดหมู่:ชาวกานาในประเทศไทย
หมวดหมู่:นักแสดงตลก
หมวดหมู่:นักแสดงละครโทรทัศน์ชายชาวกานา
หมวดหมู่:นักแสดงภาพยนตร์ชายชาวกานา
หมวดหมู่:นักแสดงชายในศตวรรษที่ 20
หมวดหมู่:นักแสดงชายในศตวรรษที่ 21
วัดนวลนรดิศวรวิหาร

**วัดนวลนรดิศวรวิหาร** หรือเรียกสั้น ๆ ว่า **วัดนวลนรดิศ** เป็นวัดไทย ประเภทพระอารามหลวง ชั้นตรี อยู่ที่คลองบางกอกใหญ่ด้านตะวันตก ตรงกันข้ามวัดประดู่ฉิมพลี แต่มีคลองกั้นกัน ในแขวงปากคลองภาษีเจริญ เขตภาษีเจริญ กรุงเทพมหานคร

วัดนวลนรดิศวรวิหาร เดิมเป็นวัดโบราณ และร้างมานานมาก เชื่อว่าสร้างในสมัยกรุงศรีอยุธยา แต่ปราศจากพยานหลักฐานในเรื่องนี้ มีชื่อดั้งเดิมว่า "วัดมะกอกใน" คู่กับ "วัดมะกอกนอก" ที่ปัจจุบันคือ วัดอรุณราชวราราม สาเหตุที่ได้ชื่อนี้เพราะตั้งอยู่ริมฝั่งคลองบางกอกใหญ่ ครั้งปลายรัชกาลพระบาทสมเด็จพระปรมินทรมหาจักรีบรมนาถ เจ้าคุณพระราชพันธุ์นวล ผู้เป็นภริยาเจ้าพระยาอัครมหาเสนา (บุนนาค) และเป็นพระขนิษฐาของสมเด็จพระอมรินทราบรมราชินี พระมเหสีพระบาทสมเด็จพระปรมินทรมหาจักรีบรมนาถ ได้บูรณะวัดมะกอกในอันร้างดังกล่าว โดยให้ เจ้าพระยาพระคลัง (ดิศ บุนนาค) ผู้เป็นบุตร รับผิดชอบ

เจ้าพระยาพระคลัง (ดิศ บุนนาค) เข้าบูรณะวัดมะกอกใน หลังเขาได้บูรณะวัดประยุรวงศาวาสเสร็จใน พ.ศ. 2379 ต่อมา พระบาทสมเด็จพระปรเมนทรมหามงกุฏพระราชทานนาม "นวลนรดิศวรวิหาร" ให้แก่วัดมะกอกใน เพื่อระลึกถึงเจ้าคุณพระราชพันธุ์ (นวล)

ในรัชกาลถัดมา ได้มีการบูรณะวัดนวลนรดิศวรวิหารอีกหลายครั้ง ซึ่งปรากฏหลักฐานอย่างน้อยสองครั้ง ครั้งแรกอยู่ในความรับผิดชอบของ เจ้าพระยาสุรวงศ์ไวยวัฒน์ (วร บุนนาค) และเจ้าพระยาภาสกรวงศ์ (พร บุนนาค) และครั้งที่สอง ดำเนินการโดย พระสาสนานุรักษ์ (ทิม รตนโชติ) เจ้าอาวาส และมีรายละเอียดการปฏิสังขรณ์อย่างพิสดารลงพิมพ์ในราชกิจจานุเบกษาด้วย ในสมัยหลัง ๆ ก็มีการบูรณะอีกหลายครั้ง
## ระเบียงภาพ

ไฟล์:วัดนวลนรดิศวรวิหาร เขตภาษีเจริญ กรุงเทพมหานคร (5).jpg|พระอุโบสถ วัดนวลนรดิศวรวิหาร
ไฟล์:(2022) วัดนวลนรดิศวรวิหาร เขตภาษีเจริญ กรุงเทพมหานคร (13).jpg|พระประธานในพระอุโบสถ


## อ้างอิง

## แหล่งข้อมูลอื่น
*

นวลนรดิศวรวิหาร
หมวดหมู่:โบราณสถานในเขตภาษีเจริญ
หมวดหมู่:พระอารามหลวงชั้นตรี ชนิดวรวิหาร
Public hearing

**Public hearing** อาจหมายถึง

* การไต่สวนโดยเปิดเผย (public hearing), การไต่สวนที่บุคคลทั่วไปสามารถเข้าฟังได้
* การประชาพิจารณ์ (public hearing), การฟังความคิดเห็นของประชาชน
* การชี้แจงต่อสภา (public hearing), การไต่สวนที่สภานิติบัญญัติดำเนิน โดยหมายเรียกให้บุคคลมาให้ถ้อยคำต่อสภา
พระเจ้ามองหม่อง

**พระเจ้าหม่องหม่อง** ( *ผ้องก้าซ่า มองมอง*; 12 กันยายน ค.ศ. 1763 – 11 กุมภาพันธ์ ค.ศ. 1782) เป็นพระโอรสองค์หนึ่งในพระเจ้ามังลอก พระราชโอรสพระองค์โตในพระเจ้าอลองพญา ปฐมกษัตริย์แห่งราชวงศ์โก้นบอง 

ระหว่างที่พระเจ้าจิงกูจาเสด็จไปสักการะเจดีย์และพระพุทธรูปนอกกรุงอังวะ หม่องหม่อง (ซึ่งเป็นเจ้าเมืองผ้องก้าและมีพระชันษาเพียง 18 ชันษา) พร้อมกับขุนนางและทหารจำนวนหนึ่ง (รวมถึงอะแซหวุ่นกี้ด้วย) ได้กระทำการยึดอำนาจแล้วสถาปนาตนเองขึ้นเป็นกษัตริย์ 

พระเจ้าหม่องหม่องทรงอยู่ในอำนาจได้เพียง 7 วัน จากนั้นมองไว่ง์ เจ้าเมืองบะโดน ซึ่งเป็นพระโอรสพระองค์หนึ่งของพระเจ้าอลองพญา ก็ยกทัพเข้ามาทำการปราบปราม พร้อมทั้งกำจัดกลุ่มผู้ที่สนับสนุนทั้งพระเจ้าหม่องหม่องและพระเจ้าจิงกูจาด้วยการประหารชีวิต แล้วปราบดาภิเษกตนเองขึ้นครองราชย์เป็นพระเจ้าปดุงในปี ค.ศ. 1782

## หมายเหตุ

## อ้างอิง

## บรรณานุกรม
* 

หม่องหม่อง
หมวดหมู่:บุคคลในประวัติศาสตร์กรุงธนบุรี
เมแทบอลิซึมของโปรตีน

**เมแทบอลิซึมของโปรตีน** () ประกอบด้วย ขบวนการทางชีวเคมีต่าง ๆ ซึ่งเกี่ยวข้องกับการสังเคราะห์โปรตีนและกรดอะมิโน และการสลายโปรตีนโดยแคแทบอลิซึม

## การสังเคราะห์โปรตีน

* การสังเคราะห์กรดอะมิโน
* การถอดรหัส (transcription)
* การแปลรหัส (translation)

## การสลายโปรตีน
แคแทบอลิซึมของโปรตีนเป็นขบวนการซึ่งโปรตีนถูกสลายเป็นกรดอะมิโน เรียกว่า การสลายโปรตีน และต่อเนื่องไปยังการย่อยสลายกรดอะมิโน

## แหล่งข้อมูลอื่น
* Proteolysis  at eMedicine Dictionary

หมวดหมู่:บทความเกี่ยวกับ ชีวเคมี ที่ยังไม่สมบูรณ์
หมวดหมู่:ชีววิทยา
หมวดหมู่:เมแทบอลิซึม
การสังเคราะห์กรดอะมิโน

**การสังเคราะห์กรดอะมิโน** () กรดอะมิโนเป็นสารประกอบไนโตรเจนชนิดหนึ่ง พืชและสัตว์จึงต้องนำเอา  ไปสังเคราะห์เป็นกรดอะมิโนกลูตาเมทและกลูตามีน กรดอะมิโนพื้นฐานในธรรมชาติมีอยู่ 20 ตัว พืชและแบคทีเรียสามารถสังเคราะห์ได้ทั้งหมด 20 ตัว มนุษย์และสัตว์เลี้ยงลูกด้วยนมสังเคราะห์ได้เพียงประมาณ 10 ตัวเท่านั้น

## กรดอะมิโนไม่จำเป็น
กรดอะมิโนไม่จำเป็น คือ กรดอะมิโนที่ร่างกายมนุษย์สามารถสังเคราะห์เองได้ ได้แก่:
* อะลานีน
* แอสพาราจีน
* แอสพาเตท
* ซีสเตอีน
* กลูตามีน
* กลูตาเมท
* ไกลซีน
* ไพรลีน
* เซอรีน
* ไทโรซีน

## การสังเคราะห์กรดอะมิโน
กรดอะมิโนสังเคราะห์จาก α-คีโตแอซิท ผลผลิตที่ได้คือ อะมิโนแอซิท ซึ่งส่วนใหญ่เป็น กลูตาเมท เอ็นไซม์ที่ใช้เร่งปฏิกิริยานี้คือ aminotransferace

: α-ketoacid + glutamate ⇄ amino acid + α-ketoglutarate

กลูตาเมท สังเคราะห์มาจาก  ทำปฏิกิริยากับ α-คีโตกลูตาเรท

: α-ketoglutarate +  ⇄ glutamate

เมื่อได้กลูตาเมทแล้ว เอ็นไซม์ glutamine synthetase เร่งปฏิกิริยาเติม แอมโมเนียมไอออนเข้าไป จะได้ผลผลิตเป็น กลูตามีน
กลูตาเมทยังเป็นสารเริ่มต้นในการสังเคราะห์ โพรลีน และ อาร์จินีน

* สำหรับ เซอรีน ไกลซีน และ ซีสเตอีน สังเคราะห์มาจาก 3-ฟอสโฟกลีเซอเรท
* อะลานีน วาลีน ลูซีน และ ไอโซลูซีน สังเคราะห์มาจาก ไพรูเวท
* แอสพาเตท แอสพาราจีน เมไธโอนีน ไลซีน และ ธริโอนีน สังเคราะห์มาจาก ออกซาโลอะซิเตท
* เฟนิลอะลานีน ไทโรซีน ทริปโตแฟน สังเคราะห์มาจาก ฟอสโฟอินอลไพรูเวท รวมกับ อิริโธรส-4-ฟอสเฟต
* ส่วน ฮีสทิดีน สังเคราะห์มาจาก ไรโบส-5-ฟอสเฟต

## การควบคุมการสังเคราะห์
อัตราเร็วในการสังเคราะห์ ขึ้นกับปริมาณและแอคติวิตีของ เอ็นไซม์ ในวิถีการสังเคราะห์ ปฏิกิริยาที่ผันกลับไม่ได้มักเป็นจุดควบคุมที่สำคัญ รวมถึง ตัวกรดอะมิโนซึ่งเป็นผลผลิตสุดท้ายเองก็มักไปมีผลการยับยั้งการสังเคราะห์

## อ้างอิง

## แหล่งข้อมูลอื่น
* NCBI Bookshelf Free Textbook Access

หมวดหมู่:ชีววิทยา
หมวดหมู่:เมแทบอลิซึม
หลวงพ่อจง พุทฺธสโร

**หลวงพ่อจง พุทฺธสโร** หรือ**พระอธิการจง พุทฺธสโร** อดีตเจ้าอาวาสวัดหน้าต่างนอก (6 มีนาคม พ.ศ. 2415 - 16 กุมภาพันธ์ พ.ศ. 2508)  

หลวงพ่อจงเป็นพระเกจิชื่อดังของเมืองกรุงเก่า จังหวัดพระนครศรีอยุธยา ท่านได้บำเพ็ญประโยชน์ต่อสังคมและพุทธบริษัททั้งหลาย โดยมิได้เลือกชนชั้นวรรณะ ด้วยจิตที่มีเมตตา เหล่าลูกศิษย์และผู้เคารพศรัทธายังคงรำลึกถึงท่านเสมอมา และท่านยังเป็นพระสหธรรมมิกกับหลวงพ่อปานวัดบางนมโค หลวงปู่ยิ้ม วัดเจ้าเจ็ดใน และพระเกจิอีกหลายรูป

หลวงพ่อจงเป็นพระเกจิที่ได้รับนิมนต์ในการเข้าร่วมพิธีเจริญพระพุทธมนต์ใหญ่แทบทุกครั้ง อาทิ พิธีวัดราชบพิตร พ.ศ.2481 , พิธีเจริญพระพุทธมนต์พระเครื่องฉลอง25พุทธศตวรรษ วัดสุทัศนเทพวรารามราชวรมหาวิหาร พ.ศ.2500 , พิธีเจริญพระพุทธมนต์วัดประสาทบุญญาวาส พ.ศ.2506 เป็นต้น

หลวงพ่อจงท่านได้รับขนานนามว่าเป็นหนึ่งใน4พระเกจิที่มีลูกศิษย์เลื่อมใสศรัทธามากชื่อเสียงได้รับการเลื่องลืออย่างสูงในยุคสงครามอินโดจีน ได้แก่ หลวงพ่อจาด หลวงพ่อจง หลวงพ่อคง และหลวงพ่ออี๋  นิยมเรียกผูกติดกัน “**จาด–จง–คง–อี๋**”

## ประวัติ
ท่านเกิดเมื่อเดือน มีนาคม พ.ศ. 2415 ตรงกับต้นรัชสมัยพระบาทสมเด็จพระจุลจอมเกล้าเจ้าอยู่หัว บิดาชื่อ ยอด มารดาชื่อ ขริบ เป็นชาวอำเภอบางไทร จังหวัดพระนครศรีอยุธยา เมื่ออายุ 11 ปี บิดาได้จัดการบรรพชาเป็นสามเณรให้ที่ วัดหน้าต่างในครั้นอายุครบ 21 ปี ได้ทำการอุปสมบท โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์อินทร์ วัดหน้าต่างนอก เป็นพระกรรมวาจาจารย์ และพระอาจารย์โพธิ์ วัดหน้าต่างใน เป็นพระอนุสาวนาจารย์ ได้รับฉายาว่า **พุทฺธสโร**อุปสมบทแล้วอยู่จำพรรษาที่วัดหน้าต่างใน เพื่อศึกษาพระธรรมวินัยและวิปัสสนากรรมฐาน ตลอดจนวิทยาคมต่าง ๆ กับหลวงพ่อสุ่นและพระอาจารย์โพธิ์ ซึ่งในสมัยนั้น พระภิกษุสองรูปนี้มีชื่อเสียงเป็นที่นับถือกันอย่างกว้างขวาง ต่อมาอีกระยะหนึ่งท่านจึงย้ายไปจำพรรษาอยู่ที่ วัดหน้าต่างนอก ในปี พ.ศ. 2450 ท่านได้รับการแต่งตั้งเป็นเจ้าอาวาสวัดหน้าต่างนอก ท่านถึงแก่มรณภาพเมื่อวันที่ 16 กุมภาพันธ์ พ.ศ. 2508 ( ตรงกับ วันมาฆบูชา 2508 )  รัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 92 ปี บวชพระมาได้ 71 พรรษา ดำรงตำแหน่งเจ้าอาวาสวัดหน้าต่างนอกได้นานถึง 58 ปี 

## อ้างอิง

# หนังสือรวมสุดยอดพระคณาจารย์ 180 พระองค์
# ประวัติหลวงพ่อจง วัดหน้าต่างนอก
# พระปฏิปทาของหลวงพ่อจง
# ประวัติหลวงพ่อจง ได้มาจากวัดหน้าต่างนอก 

## แหล่งข้อมูลอื่น
* รูปหล่อหลวงพ่อจง 2 องค์ใหญ่ 

หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดพระนครศรีอยุธยา
หมวดหมู่:บุคคลจากอำเภอบางไทร
เทริยากิเบอร์เกอร์

thumb|200px|เทริยากิเบอร์เกอร์ของมอสเบอร์เกอร์
**เทริยากิเบอร์เกอร์** () เป็นรายการอาหารญี่ปุ่น พบได้ในร้านอาหารจานด่วน และร้านแฮมเบอร์เกอร์

## ประวัติ
thumb|200px|เมกะเทริยากิของแมคโดนัลด์ญี่ปุ่น รูปใน ค.ศ. 2007
thumb|200px|เทริยากิวอปเปอร์ของเบอร์เกอร์คิง
อาหารชนิดนี้เกิดขึ้นใน ค.ศ. 1973 โดยมอสเบอร์เกอร์ ร้านเบอร์เกอร์ในประเทศญี่ปุ่น ปัจจุบันมีสาขาในประเทศไทย  

คำว่า "เทริยากิ" มักเข้าใจผิดว่าหมายถึง ซอสที่มีรสหวาน แต่เป็นเทคนิคการทำอาหารที่ปรุงด้วบซอสทาเระ ที่ทำจากซอสถั่วเหลือง, น้ำตาล, มิริง และสาเก มักใช้กับเนื้อไก่และเนื้อปลา ส่วนผสมของซอสนี้อาจแตกต่างกันไปตามสูตรของผู้ปรุง ซอสเทริยากิ (ซอสทาเระ) ที่ใช้ในเทริยากิเบอร์เกอร์ใช้ราดไปบนเนื้อ โดยใช้ผักกาดหอมเป็นตัวกั้นไม่ให้ซอสซึมเข้าไปในขนมปัง 

สูตรต้นตำรับสำหรับเทริยากิเบอร์เกอร์ คิดโดย ซาการูดะ ผู้ก่อตั้งมอสเบอร์เกอร์ เนื้อที่ใช้ปรุงเป็นเทริยากิเบอร์เกอร์ เช่น เนื้อสับ เนื้อไก่ชิ้น เนื้อไก่สับ เนื้อหมูสับ 

## ชื่อทางการค้า

### มอสเบอร์เกอร์
ในปี 1973 มอสเบอร์เกอร์ ออกรายการอาหารที่เรียกว่า *เทริยากิเบอร์เกอร์* เป็นครั้งแรก และต่อมาเป็นผลิตภัณฑ์ยอดนิยมซึ่งสนับสนุนการเติบโตทางธุรกิจของมอสเบอร์เกอร์เป็นอย่างมากโดยเฉพาะในการขยายเครือข่ายของบริษัท ในปี 1983 จัดจำหน่ายผลิตภัณฑ์ใหม่ในชื่อ *เทริยากิชิกเคนเบอร์เกอร์*  (*Teriyaki Chicken Burger*)

### แมคโดนัลด์
หลังจากมอสเบอร์เกอร์จัดจำหน่ายเทริยากิเบอร์เกอร์ในปี 1973 ต่อมาเครือข่ายอาหารจานด่วนอื่น ๆ รวมถึงบริษัทในเครือต่างประเทศ เช่น แมคโดนัลด์เจแปน ได้ออกผลิตภัณฑ์นี้ตามออกมา จนกลายเป็นสินค้าที่สามารถพบได้ทุกหนทุกแห่งในห่วงโซ่อาหารจานด่วนของญี่ปุ่น ได้แก่ 

เริ่มจากการเป็นเมนูแบบจำกัดเวลาของร้านแมคโดนัลด์ของญี่ปุ่น ใน ค.ศ. 1989 ในชื่อ *เทริยากิแมคเบอร์เกอร์* ต่อมาถูกบรรจุเป็นรายการปกติในปี 2007 ในฮ่องกงและมาเก๊า มีชื่อเรียกว่า โชกุนเบอร์เกอร์ และมีเมนูแบบใส่ไข่ดาวเรียก โชกุนเบอร์เกอร์วิทเอ็ก ในสิงคโปร์ เรียกชิกเกนแมคกริล ในประเทศไทย เรียกว่า ซามูไรเบอร์เกอร์

### อื่น ๆ
ในปี 2007 เบอร์เกอร์คิงจัดจำหน่ายผลิตภัณฑ์ใหม่ในชื่อ *เทริยากิวอปเปอร์* ในปีเดียวกันคาร์ลส์ จูเนียร์ ออกรายการอาหารใหม่ในชื่อ *เทริยากิเบอร์เกอร์* ซึ่งสอดไส้ด้วยสัปปะรดย่าง

## อ้างอิง

หมวดหมู่:อาหารจากเนื้อสัตว์ของญี่ปุ่น
หมวดหมู่:แซนด์วิชญี่ปุ่น
หมวดหมู่:แฮมเบอร์เกอร์
สามก๊ก เทพเจ้ากวนอู

**สามก๊ก เทพเจ้ากวนอู** (; ) เป็นภาพยนตร์ฮ่องกงอิงประวัติศาสตร์ ดัดแปลงจากวรรณกรรมเรื่อง สามก๊ก ในตอนที่กวนอูพาภรรยาของเล่าปี่ฝ่าด่าน 5 ด่านและสังหารขุนพลของโจโฉ 6 นาย นำแสดงโดย ดอนนี่ เยน ซึ่งรับหน้าที่เป็นผู้กำกับคิวแอ๊คชั่นของภาพยนตร์ด้วย  กำกับโดยอลัน มัก และเฟลิกซ์ ชอง ออกฉายเมื่อวันที่ 28 เมษายน พ.ศ. 2554 และฉายในประเทศไทยเมื่อวันที่ 14 กรกฎาคม ปีเดียวกัน

## โครงเรื่อง
ในครั้งนั้น กวนอูติดอยู่กับโจโฉ ที่นครลกเอี๋ยง พร้อมฮูหยินของเล่าปี่ทั้ง 2 รวมทั้ง ฉีหลาน นางสนมคนใหม่ของเล่าปี่ด้วย ฉีหลานกับกวนอูในอดีตเคยมีความสัมพันธ์ทางใจกันมาก่อน โจโฉพยายามเกลี้ยกล่อมให้กวนอูมาอยู่กับตน ด้วยการเสนอให้กวนอูสังหารงันเหลียง ทหารเอกของอ้วนเสี้ยว เพื่อหวังให้เล่าปี่กับอ้วนเสี้ยวแตกกัน แม้กวนอูจะสังหารงันเหลียงได้แล้วก็จริง กวนอูก็ไม่ยอมเปลี่ยนใจ แม้โจโฉจะวางยาปลุกกำหนัดให้กวนอูพยายามข่มขืนฉีหลานก็ไม่สำเร็จ โจโฉจำต้องยอมปล่อยตัวฮูหยินทั้ง 2 รวมทั้งกวนอูและฉีหลานไปหาเล่าปี่แต่โดยดี แต่ทว่าบรรดาเหล่าที่ปรึกษาและขุนพลของโจโฉกลับเห็นต่างออกไป รวมทั้งพระเจ้าเหี้ยนเต้ด้วย กวนอูจึงต้องเผชิญกับนายหน้าแต่ละด่านของโจโฉ ซึ่งต้องสังหารไปแต่ละราย ๆ
กวนอู ถูกสั่งประหารชีวิตด้วยการตัดหัว โดย ซุนกวน และส่งศีรษะมาให้แก่ โจโฉๆรำลึกถึงวีรกรรมและความกล้าหาญของกวนอูที่เคยประสบมาเมื่อ 20 ปีก่อน ด้วยการจัดตั้งศาลและงานพิธีศพอย่างยิ่งใหญ่ (โดยหวังผลว่า หนึ่งเพื่อเชิดชูอย่างให้เกียรติ สร้างสัญลักษณ์คุณธรรมในสังคมแก่งแย่ง อีกหนึ่งเพื่อสร้างความบาดหมางระหว่างเล่าปี่และซุนกวน ยิ่งขึ้น)  ประโยคของโจโฉท้ายเรื่องได้เปรียบเทียบว่า "กวนอู คือ ลูกแกะในร่างของหมาป่า และข้าไม่เคยบอกว่าข้าคือลูกแกะ" 

## นักแสดง
* ดอนนี่ เยน เป็น กวนอู(關羽)
* เจียงเหวิน เป็น โจโฉ(曹操)
* ซุนลี่ เป็น ฉี่หลาน (綺蘭) 
* หวัง ปัวเจีย เป็น พระเจ้าเหี้ยนเต้ (漢獻帝)
* อัน จื้อเจี๋ย เป็น ขงสิ้ว (孔秀) 
* Nie Yuan เป็น ฮันฮก (韓福)
* Heizi เป็น เบงทัน (孟坦)
* Yu Ailei as เปี๋ยนฮี (卞喜)
* Wang Xuebing เป็น อองเซ็ก (王植)
* Calvin Li เป็น จินกี๋ (秦琪)
* Shao Bing เป็น เตียวเลี้ยว (張遼) 
* อเล๊กซ์ ฟง เป็น เล่าปี่ (劉備)
* Chin Siu-ho เป็น งันเหลียง (顏良)
* Chen Hong เป็น กำฮูหยิน (甘夫人)
* Zhao Ke เป็น บิฮูหยิน (糜夫人)
* Dong Yong เป็น ซุนฮิว (荀攸)
* Sang Ping เป็น เคาทู (許褚)
* Zhou Bo as เภาเจ๋ง (普淨)

## การออกฉายและคำวิจารณ์
*The Lost Bladesman* เมื่อเปิดตัวสามารถทำรายได้ 40 ล้านดอลลาร์สหรัฐ ในการฉายที่จีนแผ่นดินใหญ่ โดยทิ้งห่างภาพยนตร์ที่ได้อันดับสองขาดลอย ขณะที่ในการเปิดฉายที่ฮ่องกง ก็เปิดตัวเป็นอันดับ 2 ด้วยรายได้ 781,250 ดอลลาร์สหรัฐ โดยแพ้ให้กับภาพยนตร์จากฮอลลีวูดเรื่อง *[[ธอร์ เทพเจ้าสายฟ้า|Thor]]* เท่านั้น และต้องสู้กับกระแสภาพยนตร์อีโรติกแบบสามมิติเรื่อง *[[ตำรารักทะลุจอ|3D Sex and Zen]]* ที่มาแรงด้วย

ดอนนี่ เยน หรือ เจิ้น จื่อตัน นักแสดงนำในบทกวนอู ได้รับเสียงวิจารณ์ว่า ตัวเตี้ยเกินไปที่จะรับบทนี้ แต่ว่าเจ้าตัวก็ไม่สน โดยกล่าวว่า ประเด็นที่แท้จริงอยู่ที่ฝีมือการแสดง หาใช่ส่วนสูงไม่ 

## ดูเพิ่ม
* กวนอู
* สามก๊ก

## อ้างอิง

## แหล่งข้อมูลอื่น
*[ข้อมูลจาก [IMDb]]
*ตัวอย่างภาพยนตร์
* 

หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์โลดโผน
หมวดหมู่:เจิน จื่อตัน
หมวดหมู่:ผลงานที่สร้างจากสามก๊ก